༄༅། །རྩ་སྔགས་ཀྱི་རྣམ་བཤད་སྙིང་པོ་དོན་གསལ་བཞུགས། ཨཥྚཱའི་གཞི་བཤད་ནི།
བླ་མ་དམ་པའི་ཞབས་ལ་ཕྱག་འཚལ་ལོ། །ཨནྡ་རྙིལ་བཏག་གཙུབས་པའི་ཕྱེ་མ་ལྟར་སྔོ་་
གཞན་དག་ཁ་བའི་དུམ་འཁྲུགས་འཁྲིགས་པའི་འོད་ལྟར་དཀར་བ་དང༌། །དཔལ་ལྡན་་
པདྨ་རཱ་གའི་ཕྲེང་ལྟར་ལ་ལ་ཆེར་དམར་འགའ་ཞིག་དུས་མཐའི་ཆུ་འཛིན་གཏམས་ལྟར་ཤིན
ཏུ་གཏིབས། །ཕལ་ཆེར་སྦྲང་རྩིའི་བརྟུལ་ཞུགས་ཅན་ལྟར་ཀུན་ནས་ནག་ཅིང་ང་་གི་་་་
རང་བཞིན་དག་པའི་ཤེལ་ལྟར་ཐམས་ཅད་དུ། །རྣམ་འགྱུར་འགའ་ཡང་ཡོང་ཡེ་མི་མངའ་
དེ་སླད་ཁྱོད་ཞབས་ཕྱག་དང་ཕྱག་མཚན་གཞན་དབང་ཁོ་ནར་བདག་གིས་འཚལ། །
དཔལ་ལྡན་བླ་མ་ཀྱེ་ཡི་རྡོ་རྗེ་དང་། །དེ་བཞིན་འཇམ་དབྱངས་བློ་མཆོག་ཞབས་པདྨོར། །
ཀུན་ནས་དང་བས་སྤྱི་བོས་ཕྱག་འཚལ་ཏེ། །དོན་འདི་བླ་མའི་གསུང་བཞིན་རྣམ་པར་་་་་་
དབྱེ༑ །འདི་མཐའ་འདི་ཙམ་ཁོ་ནར་གནས་སོ་ཞེས། །དེ་མཐའ་དེ་ཙམ་ཁོ་ནར་རྗེས་་་་
དཔག་ན། །འགྲོ་བའི་བླ་མའི་གསུང་ལས་བརྒལ་བ་སྟེ། །དེས་ན་མཐའ་མིན་ན་
དགོངས་པ་དཔྱད་པར་བྱ། །ཆོས་ཀྱི་རྗེ་རྣལ་འབྱོར་གྱི་དབང་ཕྱུག་བིཪྵཱ་པའི་མན་ངག །
དཔལ་ས་སྐྱ་པ་ཆེན་པོ་ལས་རྗེས་སུ་བརྒྱུད་པའི་དཔལ་ཀྱེ་རྡོ་རྗེའི་རྩ་བའི་སྔགས་ཀྱི་རྗེས་སུ་
གདམས་པ་ཅུང་ཟད་ཙམ་བཤད་པར་བྱའོ། །དེའང་མཁས་པ་དག་རྩ་བའི་སྔགས་ཞེས་་་་
བྱ་བའི་མིང་ལ་བརྟེན་ནས་དོན་ཀུན་ཏུ་ཚོལ་བས་ན། ཐུབ་པས་གསུངས་པའི་སྡེ་སྡོད་་་་་་
རྣམས་ལས་ཐེག་པ་ཆེན་པོ་མཆོག་ཏུ་གྱུར་ལ། དེ་ལ་ཕ་རོལ་ཏུ་ཕྱིན་པ་ལས་ཀྱང་གསང་་་
སྔགས་ཀྱི་ཐེག་པ་མཆོག་ཏུ་གྱུར་ཅིང་། དེའི་རྒྱུད་སྡེ་བཞི་པོ་ཐམས་ཅད་ཀྱི་རྩ་བའམ།
གཙོ་བོར་གྱུར་པ་ནི་སྙིང་པོ་ལྟ་བུའི་རྒྱུད་བརྟག་པ་གཉིས་པ་ཡིན་ཞིང་། དེའི་ཡང་རྩ་བར་
གྱུར་པ་ནི་བཅོམ་ལྡན་འདས་ཀྱི་རྩ་བའི་སྔགས་རྐང་པ་བརྒྱད་པ་འདི་ཡིན་ནོ། །སྔགས་་་་་
ནི་རྣམ་པར་རྟོག་པ་ལས་ཡིད་སྐྱོབ་པར་བྱེད་པ་སྟེ། རྡོ་རྗེ་ཐེག་པའི་རྒྱུ་དང་། ལམ་་་་་
དང་༑ འབྲས་བུས་བསྡུས་པ་མཐའ་དག་གོ །དེས་ན་རྩ་བའི་སྔགས་ཞེས་བྱའོ། །
འདི་འཆད་པ་ལ་དོན་གསུམ་སྟེ། རྒྱུ་ལ་སྦྱར་བ། ཐབས་ལ་སྦྱར་བ། འབྲས་བུ་ལ་་་་
སྦྱར་བའོ། །དེའང་རྒྱུ་ལ་སྦྱར་ཏེ་བཤད་ན་གསུམ་སྟེ། འཁོར་བའི་རྒྱུ་རྣམ་པར་རྟོག་པ།
18

འབྲས་བུ་རིགས་དྲུག །རྒྱུ་འབྲས་འབྲེལ་བར་བྱེད་པ་རྟེན་འབྲེལ་བཅུ་གཉིས་སོ། །དེ་་
ལ་དང་པོ་འཁོར་བའི་རྒྱུ་རྣམ་པར་རྟོག་པ་བཤད་ན། ཞལ་བརྒྱད་ནི་ཞལ་དང་འདྲ་བའི་་་
ཕྱིར་རྣམ་ཤེས་ཚོགས་བརྒྱད།
སྤྱད་པ་ལས་བྱུང་བའི་མཐོ་རིས།
དབུ་སྐྲ་གྱེན་དུ་བརྫེས་པ་ནི་རྣམ་ཤེས་བརྒྱད་དགེ་བར་་་་་
སྤྱན་ཉི་ཤུ་རྩ་བཞི་ནི་དབང་པོ་ཞེས་བྱ་བ་ནི་མིག་སོགས་་་་
དབང་པོ་དྲུག །ཕོ་མོའི་དབང་པོ་གཉིས་དང༌། སྲོག་གི་དབང་པོ་གསུམ། བདེ་བའི་དབང་པོ་་་་་
དང་༑ སྡུག་བསྔལ་གྱི་དབང་པོ་དང་། ཡིད་བདེ་བའི་དབང་པོ་དང༌། ཡིད་མི་བདེ་བའི་དབང་པོ་
དང་༑ བཏང་སྙོམས་ཀྱི་དབང་པོ་དང་ལྔ། དད་སོགས་དབང་པོ་ལྔ། མ་ཤེས་པ་ཀུན་ཤེས་པར་་་
བྱེད་པའི་དབང་པོ་དང༌། ཀུན་ཤེས་པའི་དབང་པོ་དང༌། ཀུན་ཤེས་པ་དང་ལྡན་པའི་དབང༌པོ་སྟེ་ཉི་
ཤུ་རྩ་གཉིས་སོ་ཞེས་པ་ཡབ་སྲས་མཇལ་བའི་མདོ་ལས་གསུངས་པ་འདི་རྣམས་ཡིན་ནམ་སེམས། ཉི་
ཤུ་རྩ་གཉིས་གསལ་བ་ལ་སྟོང་པའི་རྒྱ་དང༌། སྟོང་པ་ལ་གསལ་བའི་རྒྱ་གཉིས་ཏེ་རྩ་་་་་་
བཞིའོ༑ །ཞབས་བཞི་ཞེས་པ་ཁ་བསྐང་སྟེ་ཞབས་དང་འདྲ་བ་འོག་ན་གནས་པའི་ངན་
སོང་གསུམ་མོ། །བཞི་ནི་རྫུས་སྐྱེས་ལ་སོགས་པ་སྐྱེ་གནས་བཞིའོ། །ཕྱག་བཅུ་དྲུག་ནི་
ལག་པ་ལྟར་བྱ་བ་ཐམས་ཅད་བྱེད་པས་འཕོ་བ་བཅུ་དྲུག་གམ། སྐྱེ་མཆེད་བཅུ་གཉིས་
དང་༑ སྐྱེ་རྒ་ན་འཆི་བཞི་དང་བཅས་པས་བཅུ་དྲུག་གོ །སྐུ་མདོག་ཆར་སྤྲིན་ལྟར་ནག་་
པ་ནི་ཆོས་ཉིད་མི་འགྱུར་ཞིང་གནས་སྐབས་སུ་རྟོག་པའི་དྲི་མ་དང་ལྡན་པས་སོ། །ད་་་་་
པའི་ཕྲེང་བ་ནི་ཀ་པཱ་ལ་སྟེ། ཀཱ་ཡ་ནི་ལུས། པཱ་ལ་ནི་སྐྱོང་བ་སྟེ། འཁོར་བའི་དུས་་་་་
སུ་ཉེར་ལེན་གྱི་ཕུང་པོ་ལྔའི་ལུས་སྐྱོང་ཞིང་། དེའི་སྟོབས་ཀྱིས་ཕྲེང་བ་ལྟར་བར་མ་ཆད་་་་
པར་སྡུག་བསྔལ་གྱི་ཕྲེང་བ་ཁོར་མོར་འབྱུང་བའོ། །ཐུགས་ཁོང་ནས་འཁྲུགས་པ་ནི་
སེམས་ཉིད་ཉོན་མོངས་པ་ལྔས་ཁོང་ནས་འཁྲུག་ཅིང་གདུང་བར་བྱེད་པའོ། །མཆེ་བ་ཟླ་་་
བ་ཕྱེད་པ་ནི་ཉོན་མོངས་པ་སྐྱེ་བའི་རྒྱུ་བདག་ཏུ་འཛིན་པ་མཚོན་པ་སྟེ། རེ་ཞིག་གཞན་་་་་
གཙོ་བོར་འཛིན་པ་ནི་བྱང་ཆུབ་སེམས་དཔའི་ཉེས་པ་མ་ཡིན་ལ། བདག་གཙོ་བོ་་་་་
འཛིན་པ་ཁོ་ན་ཡིན་པས་ཟླ་བ་ཕྱེད་པ་དཔེར་མཛད་དོ། །མཆེ་བ་ནི། མཆེ་བ་དང་འདྲ་
བ་སྟེ་བདག་ཏུ་འཛིན་པའི་མཆེ་བས་ཉོན་མོངས་པའི་ཟས་ཟ་བར་བྱེད་པའོ། །གཉིས་པ་་་
དེ་ལས་བྱུང་བའི་འབྲས་བུ་རིགས་དྲུག་ནི། སོད་ཅིག་ནི་གསོད་ཅིང་གཏུབ་པར་བྱེད་པས་
19

དམྱལ་བ། གྱིས་ཤིག་ནི་འདོད་པའི་ལོངས་སྤྱོད་རྣམས་ལ་ལོངས་སྤྱོད་པར་བྱེད་པས་ལྷ།
སྒྲོགས་ཤིག་ནི་འཇིག་རྟེན་གྱི་ཆོས་བརྒྱད་ལས་གྲགས་པ་དང་མ་གྲགས་པ་གཙོ་བོར་བྱེད་་་་་
པས་མི། རྟོགས་ཤིག་ནི་མཚོན་ཆ་རྣམས་ཀྱིས་རྡེག་ཅིང་འགྱེད་པར་བྱེད་པས་ལྷ་མ་ཡིན།
སྐོམས་ཤིག་ནི་བཀྲེས་སྐོམ་གྱིས་བསྐམས་པས་ཡི་དྭགས། ཆིངས་ཤིག་ནི་མི་ཤེས་པས་་་་
བཅིངས་ནས་བྱ་བའི་ཆ་མི་ཤེས་པས་དུད་འགྲོའོ། །དེ་ལྟ་བུའི་རིགས་དྲུག་སྲིད་པ་བར་་་་་
མས་བསྡུས་པ་ནི་མཚོ་ལྟར་ཟབ་ཅིང་མུར་ཐུག་པ་མེད་པས་རྒྱ་མཚོ་བདུན་ནོ། དེ།དེའང་་་་་
བདག་ཏུ་འཛིན་པ་ཀླུ་གདུག་པ་ཅན་ལྟ་བུ་ལས་བྱུང་བའམ། ཀླུ་ལྟར་མི་ཟད་པའི་མི་ཁོམ་
པ་བརྒྱད་དམ། འཇིག་རྟེན་གྱི་ཆོས་བརྒྱད་དང་ལྡན་པས་ཀླུ་བརྒྱད་དོ། །དེས་ན་་་་
བདག་ཏུ་འཛིན་པའི་དགྲ་བཟུང་ཞིང་མེད་པར་བྱས་ན་ཐར་པའི་གཉེན་དང་འཕྲད་པར་་་་་་་
འགྱུར་བས་དགྲ་བོ་ཟུང་ཞིག་ཅེས་བྱའོ། །གསུམ་པ་དེ་ལྟ་བུའི་རྒྱུ་འབྲས་འབྲེལ་བར་བྱེད་
པའི་རྟེན་འབྲེལ་བཅུ་གཉིས་ནི་ཧ་ཧཱ་ལ་སོགས་པས་བསྟན་ཏེ། རྒྱུ་ལ་སྦྱར་ཏེ་བཤད་པ་་་་
བསྟན་ཟིན་ཏོ། །སྤྱི་དོན་གཉིས་པ་ཐབས་ལ་སྦྱར་ཏེ་བཤད་པ་ལ་གཉིས་ཏེ། སྨིན་་་་
པར་བྱེད་པ་དབང་དང༌། གྲོལ་བར་བྱེད་པ་ལམ་མོ། །དང་པོ་ལ། ཞལ་དང་འདྲ་་་་་
བའི་ཆོ་གའི་གཞི་བརྒྱད་དང༌། ཞབས་དང་འདྲ་བའི་ཆོ་གའི་ཆིང་བཞི་དང་། མིག་དང་
འདྲ་བའི་ཆོ་གའི་གཙོ་བོ་ཉེར་བཞི་དང༌། ཕྱག་དང་འདྲ་བའི་ཆོ་གའི་ཡན་ལག་བཅུ་དྲུག་་་
དང་༑ དབང་དེ་དག་གི་ཡེ་ཤེས་ཀྱི་ཁྱད་པར་བསྟན་པའོ། །དེ་ལ་དང་པོ་ཞལ་དང་་་་་་
འདྲ་བ་བརྒྱད་ནི་སློབ་མ་རྗེས་སུ་གཟུང་བ་དང༌། བསྙེན་པ་དང༌། ས་ཆོག་དང་། སྟ་
གོན་དང༌། བྲི་ཞིང་རྒྱན་དགྲམ་པ་དང༌། སྒྲུབ་ཅིང་མཆོད་པ་དང༌། འཇུ་ཅིང་་་་་་་
དབང་བསྐུར་བ་དང༌། མཇུག་གི་ཆོ་ག་དང་བརྒྱད་དོ། །སྐྲ་སེར་པོ་གྱེན་དུ་བརྫེས་པ་་་་
ནི༑ དབང་དེའི་ཡེ་ཤེས་གོང་ནས་གོང་དུ་རྒྱས་པའོ། །གཉིས་པ་ཞབས་བཞི་ཁ་སྐོང་་་་་
བས་འཆིང་བྱེད་བུམ་པ་ལ་སོགས་པའི་དབང་བཞིའོ། །གསུམ་པ་སྤྱན་ཉེར་བཞི་ནི།
མིག་དང་འདྲ་བའི་ཆོ་ག་ཉི་ཤུ་རྩ་བཞི་སྟེ། སློབ་དཔོན་བདག་ཉིད་འཇུག་པའི་ཡོན་དུ་་་
མཎྜལ་དབུལ་ཞིང་གསོལ་བ་གདབ་པ། སེམས་བསྐྱེད་ཅིང་སྡོམ་པ་གཟུང་བ། བྱིན་་་་་
རླབས་ཀྱི་ཆོས་བཞི་གཅིག་ཏུ་བྱས་ཏེ། གདོང་བཅིང་ཞིང་མེ་ཏོག་ཕྲེང་བ་གཏད་ལ།
20

བདུད་རྩི་ལྕེ་ལ་བཞག་ཅིང་བུམ་ཆུས་བསང་བ། འདོད་པ་འདྲི་ཞིང་ལན་གདབ་པ།
ཀུན་རྫོབ་བྱང་ཆུབ་ཀྱི་སེམས་བསྐྱེད་ལ་གསང་བར་གདམས་ཏེ་གཽ་རཱི་ལ་སོགས་པའི་སྦྱོར་་་་་
བས་ནང་དུ་གཞུག་པ། ནང་དུ་ཞུགས་པ་ལ་དམ་ལ་གཞག་པ། ཡེ་ཤེས་དབབ་ཅིང་་་་་
བརྟན་པར་བྱ་བ། མེ་ཏོག་ཕྲེང་བ་དོར་ཞིང་མགོ་ལ་བཅིང་བ། གདོང་གཡོགས་དབྱེ་་་་
བ༑ དཀྱིལ་འཁོར་བསྟན་པ་སྟེ་འཇུག་པའི་ཆོས་བཅུ་དང་། དབང་ལ་དབང་གི་སྔོན་་་་
དུ་བྱ་བ་དང༌། དངོས་གཞིའི་ཆོ་ག་དང༌། དབང་གི་མཐའ་རྟེན་གསུམ་ལས། དང་་་
པོ་གསོལ་བ་གདབ་ཅིང་ཤིས་པར་བྱ་བ་མི་བསྔོ་བ་སྤྱི་འགྲོར་བཏང་ལ། དབང་དངོས་ལ་
ཐུན་མོང་གི་དབང་དྲུག་དང༌། ཐུན་མོང་མ་ཡིན་པ་བཞི་སྟེ་བཅུ་དང༌། མཐའ་རྟེན་ལ།
རྗེས་གནང༌། ལུང་བསྟན། དབུགས་དབྱུང༌། གཟེངས་བསྟོད་དང་བཞི་སྟེ་བཅུ་་་་་
བཞིའོ༑ །དེ་ལྟར་ན་དབང་དངོས་ལ་ཉེར་བཞིའོ། །བཞི་པ་ཕྱག་བཅུ་དྲུག་ནི་ཕྱག་དང་་
འདྲ་བའི་ཆོ་གའི་ཡན་ལག་བཅུ་དྲུག་སྟེ། བསྙེན་པ། ས་ཆོག་ལ་ལྔ། སྟ་གོན་ལ་་་
བཞི༑ བྲི་བ་ལ་གསུམ། རྒྱན་དགྲམ་པ། སྒྲུབ་པ། མཆོད་པ་སྟེ་བཅུ་དྲུག་གོ །
སྤྱི་དོན་གཉིས་པའི་ལྔ་པ་དབང་དེའི་ཡེ་ཤེས་ནི་མཚན་མ་དང་རྣམ་རྟོག་གིས་མི་འགྱུར་བས་་
ཆར་སྤྲིན་ལྟར་ནག་པ། དབང་གི་གོ་རིམ་དང་འབྲེལ་བའམ། དབང་གི་ཡེ་ཤེས་བདེ་་་་
བ་ཆེན་པོ་སྐྱོང་བས་ཐོད་པའི་ཕྲེང་བ་འཛིན་པ། ཡེ་ཤེས་དེས་མཚན་མ་དང་རྣམ་པར་་་་
རྟོག་པ་ཐམས་ཅད་འཇོམས་པར་བྱེད་པས་ཐུགས་ཁོང་ནས་འཁྲུགས་པ། ཉོན་མོངས་པ་་
ཐམས་ཅད་ཟ་བར་བྱེད་པའམ་སྐྲག་པར་བྱེད་པས་མཆེ་བ་ཟླ་བ་ཕྱེད་པ་ལྟ་བུ། རྣམ་པར་་
རྟོག་པ་གསོད་པར་བྱེད་པས་ན་སོད་ཅིག་པ། ཡེ་ཤེས་ཉམས་སུ་མྱོང་བར་བྱེད་པས་གྱིས་
ཤིག་པ། ཡེ་ཤེས་དེ་གཞན་ལ་སྟོན་པར་བྱེད་པས་སྒྲོགས་ཤིག་པ། དེས་ཉོན་མོངས་་་་
པ་ཐམས་ཅད་འཇོམས་པར་བྱེད་པས་རྟོགས་ཤིག་པ། མི་མཐུན་པའི་ཕྱོགས་ཐམས་ཅད་
བརླག་པར་བྱེད་པས་སྐོམས་ཤིག་པའོ། །རྒྱ་མཚོ་བདུན་འཆིང་བ་ནི། བུམ་དབང་གི་་་
ཡེ་ཤེས་ཀྱིས་རྩ་བའི་ཉོན་མོངས་པ་དྲུག །ལུས་ཀྱི་དྲི་མ་དང་བདུན་སྦྱོང་བ་ལ་ཐུན་མོང་་་་
གི་དབང་བསྐུར་བ་དྲུག །རྡོ་རྗེ་སློབ་དཔོན་གྱི་དབང་དང་བདུན་གྱིས་སྦྱོང་བའོ། །་་་་
བརྒྱད་ནི་ཀླུ་དང་འདྲ་བ་སྟེ། ཀླུ་དག་གིས་ཆར་ཕབ་པས་མི་གཙང་བ་འཁྲུད་ཅིང་ལོ་ཐོག་་
21

རྒྱས་པར་བྱེད་པ་ལྟར། གསང་དབང་གི་ཡེ་ཤེས་དེའང་རྣམ་ཤེས་ཚོགས་བརྒྱད་ཀྱི་ཀླུ་་
ལས་བྱུང་བའི་བྱང་ཆུབ་ཀྱི་སེམས་ཀྱི་ཆུ་རྒྱུན་སློབ་མ་ལ་ཕབ་པས་ངག་གི་དྲི་མ་དང་རང་་་་་་
བཞིན་བརྒྱད་ཅུའི་རྟོག་པ་སྦྱངས་ཏེ་རང་བྱུང་གི་ཡེ་ཤེས་ཀྱི་ལོ་ཐོག་རྒྱས་པར་བྱེད་པའོ། །
དགྲ་བོ་ཟུང་ཞིག་པ་ནི། དགྲ་བོ་ནི་མ་རིག་པའི་རྩ་བ་ལས་བྱུང་བའི་སྲེད་པ་སྟེ་འདོད་་་་་་
ཆགས་ཡིན་ལ། དེ་འཛིན་པ་ནི་ཉོན་མོངས་པ་བྱང་ཆུབ་ཀྱི་ཡན་ལག་ཏུ་བྱེད་པ་ཤེས་རབ་
ཡེ་ཤེས་ཀྱི་དབང་ངོ་། །དབྱངས་བཅུ་གཉིས་ནི་རྟེན་འབྲེལ་བཅུ་གཉིས་ཡིན་ལ།
དེའང་འདི་ཡོད་པས་འདི་འབྱུང༌། འདི་འགགས་པས་འདི་འགག་པ་སྟེ། མདོར་ན་སྐྱེ་་
འཇིག་དང༌། འགྲོ་འོང་དང༌། རྟག་ཆད་ལས་གྲོལ་བ་སྟེ། དེའང་། ཡེ་ཤེས་འདི་་
ནི་ཆེས་ཕྲ་ཞིང་། །ཞེས་བྱ་བ་ལ་སོགས་པས་དབང་བཞི་པ་བསྟན་ཏེ་དབང་ལ་སྦྱར་བའོ། །
གཉིས་པ་ལམ་ལ་སྦྱར་བ་ནི། བསྐྱེད་པ་ལ་སྦྱར་བ་དང༌། རྫོགས་པ་ལ་སྦྱར་བ་གཉིས་
ལས༑ དང་པོ་ལ་གཉིས། བསྐྱེད་རིམ་སྤྱིའི་མངོན་པར་རྟོགས་པ་ལ་སྦྱར་བ་དང་།
བྱེ་བྲག་ཏུ་ལྷ་དང་དུར་ཁྲོད་ལ་སྦྱར་བའོ། །དང་པོ་ལ་གཉིས་ཏེ། མཆོག་བསྒྲུབ་པ་ལ་་་
སྦྱར་བ་དང༌། ལས་རྒྱས་པ་ལ་སྦྱར་བའོ། །དང་པོ་ལ་གཉིས་ལས། མཉམ་གཞག་་་
ལ་སྦྱར་ན། ཞལ་བརྒྱད་ནི་ཞལ་ལམ། སྒོ་དང་འདྲ་བའི་མངོན་པར་རྟོགས་པ་བརྒྱད་
དེ༑ སྲུང་བའི་འཁོར་ལོ། ཡན་ལག་དྲུག །ལྷ་བསྡུ་བ་དང་བརྒྱད་དམ། ཡང་ན་་་་
སྔོན་དུ་འགྲོ་བ་ཚོགས་གཉིས་གསག་པ་དང་། དངོས་གཞི་ཡན་ལག་དྲུག་དང་བརྒྱད་དོ། །
སྐྲ་གྱེན་དུ་བརྫེས་པ་ནི་བསྒོམས་པ་ལས་བྱུང་བའི་རྟོགས་པ་གོང་ནས་གོང་དུ་རྒྱས་པའོ། །
ཞབས་བཞི་ནི་ཐུན་བཞིའམ། བསྙེན་སྒྲུབ་བཞིས་འཆིང་བའོ། །མིག་དང་འདྲ་བའི་་་་་
གཞལ་ཡས་་
མངོན་པར་རྟོགས་པ་གཙོ་བོ་ཉི་ཤུ་རྩ་བཞི་ནི་ཡན་ལག་དྲུག་ལས་ཕྱེ་བ་སྟེ།
ཁང་བསྐྱེད་པ་རྣམ་པར་སྣང་མཛད་ཀྱི་ཡན་ལག་ལ་གཞིའི་ཡན་ལག །རྒྱུའི་ཡན་ལག །
རྐྱེན་གྱི་ཡན་ལག །གཞལ་ཡས་ཁང་བསྐྱེད་པ། གདན་བསྒོམ་པ་དང་ལྔའོ། །རྗེས་་
སུ་ཆགས་པ་རྡོ་རྗེ་སེམས་དཔའི་ཡན་ལག་ལ། རྒྱུ་རྡོ་རྗེ་འཆང་ལ་མངོན་བྱང་ལྔ།
མཁའ་གསང་བྱིན་གྱིས་བརླབ་པ། སྙོམས་པར་ཞུགས་པ། འཁོར་དབྱུང་བ། རྒྱུ་རྡོ་་
རྗེ་འཆང་ཞུ་བ། གླུས་བསྐུལ་བ། འབྲས་བུ་རྡོ་རྗེ་འཆང་བཞེངས་པ། སྣོད་བཅུད་་་་་
22

སྦྱང་བ། སྐྱེ་མཆེད་བྱིན་གྱིས་བརླབ་པ། ཡེ་ཤེས་པ་གཞུག་པ་སྟེ་ཆོས་བཅུ་དགུའོ། །
དབང་བསྐུར་བ་མི་བསྐྱོད་པའི་ཡན་ལག་ལ་དབང་བསྐུར་བ་དང༌། རིགས་ཀྱི་བདག་་་་་་་
པོའི་རྒྱས་གདབ་པ་གཉིས་དང༌། བདུད་རྩི་མྱོང་བ་འོད་དཔག་ཏུ་མེད་པ། མཆོད་པ་་་་་
དོན་ཡོད་གྲུབ་པ། བསྟོད་པ་རིན་ཆེན་འབྱུང་ལྡན་གྱི་ཡན་ལག་སྟེ་ཉི་ཤུ་རྩ་བཞིའོ། །
ཕྱག་དང་འདྲ་བའི་ཡན་ལག་བཅུ་དྲུག་ནི་སྙིང་གའི་ས་བོན་ལས་འོད་ཟེར་སྤྲོ་བ། ཚོགས་
ཀྱི་ཞིང་སྤྱན་དྲང་བ། དེ་ལ་མཆོད་པ། ཡན་ལག་བདུན་པ་ལ་ཆོས་བདུན། ཚད་་་་་་
མེད་པ་བཞི་བསྒོམ་པ། ཡེ་ཤེས་ཀྱི་ཚོགས་སྟོང་པ་ཉིད་བསྒོམ་པ། སྲུང་བའི་འཁོར་ལོ་
སྟེ་བཅུ་དྲུག་གོ །ཡང་ན་སྤྱན་དྲང་ཞིང